Ischemia ya myocardial yeo e hlolwago ke kgateletšego ya monagano

Ischemia ya myocardial yeo e hlolwago ke kgateletšego ya monagano (MSIMI) ke boemo bja tša kalafo bjoo go bjona kgateletšego e šoro ya monagano e ka hlohleletšago ischemia ya nakwana ya myocardial, yeo e le go boemo bja go fokotšega ga go elela ga madi mešifeng ya pelo, gantši ntle le go ba gona ga bolwetši bjo bo bohlokwa bja ditšhika tša pelo (CAD).      E fapana le ischemia ya  tlwaelo yeo e bakwago ke boitapišo bja mmele goba dihlare.  MSIMI gantši ga e bontšhehomola gomme e hwetšwa ka diteko tša go lekola tša mošomo wa pelo nakong ya ditlhohlo tša kgatelelo ya monagano. 

 Mokgwa wa go šoma 
Kgateletšego ya monagano e hlohleletša diphetogo tše di fapafapanego tša mmele mmeleng, e dira gore mekgwa e bjalo ka tshepedišo ya megalatšhika yeo e ikemetšego (ANS) le hypothalamic–pituitary–adrenal axis (HPA) e šome, e  feleletša ka dikarabelo tša hemodynamic, neuroendocrine, le tša masole a mmele.Ka tlwaelo, dikarabelo tše di a tlwaelanale maemo gomme di thuša batho ka o tee ka otee go lebeletšana le diphetogo tša tikologo, tšeo di bitšwago "karabelo ya tšhireletšo," yeo e kalokišeletšago go lwa goba go tšhaba.Ka baka leo, kotsi ya ditiragalo tša pelo le methapo (CV) tšeo di bakwago ke kgateletšego ya monagano e tutuetšwa ke mabaka a ka ntle le tekanyo ya kgateletšego ya motho ka noši,yeo e bopilwego ke ditshekamelo tša leabela le diphihlelo tša bophelo.Go feto fetoga mo go hlaloša gore ke ka lebaka la eng batho ba arabela ka tsela ye e fapanego go dilo tšeo di gateletšago. 

Ischemia ya myocardial yeo e hlolwago ke kgateletšego ya monagano e akaretša karabela ya methapo ya madi ye e sa tlwaelegago ya methapo ye menyenyaneya madi le go ruruga, ka mošomo wo o oketšegilego wa modiro wa bjoko dileteng tšeo di fetošago go arabela ga tshepedišo ya megalatšhika ya autonomic kgateletšegong ya maikwelo, poifo .   Dikarabelo tša maikutlo le dika tše itšego tša monagano di ka tutuetša go direga ga MSIMI.  MSIMI e ka direga ka merwalo ya mošomoya pelo,yeo e sa ikemego ka diphetogo tša tshepedišo ya go sepela ga madi, le ge e sa amane thwii  le go ba thata ga CHD ya angiographic.  E ka direga go balwetši bao ba nago le diteko tše di tlwaelegilego tša kgateletšego ya pelo gomme gantši e ka homola. 

 Bohlokwa bja kliniki 
MSIMI e tswalanywa le kotsi ye e oketšegilego gabedi ya ditiragalo tše dikgolo tše mpe tša pelo le methapo (MACE) ge di bapetšwa ntle le tšeo di senago MSIMI.E atile kudu gare ga basadi ba bafsa bao ba nago le bolwetši bja myocardial infarction (MI) le bao ba nago le malwetši a mangwe a monagano. 

Dinyakišišo di hweditše gore basadi ba bafsa bao ba bilego le go hwa lehlakore ga ya mešifa ya pelo ba na le kgonagalo e fetago gabedi ya go ba le go ba le go hloka madi ga mešifa ya pelo go bakilwego ke kgatelelo ya monagano (MSIMI) ge e bapišwa le banna ba nywaga e swanago. 

 Diteko tša go hlahloba bolwetši 
Mekgwa e fapafapanego e bjalo ka electrocardiogram (ECG), echocardiography, le positron emission tomography (PET) di šomišwa go hlahloba MSIMI.Tiragalo ya MSIMI e fapane go ralala le dithuto ka lebaka la mekgwa ye e fapanego ya kelo le dilo tšeo di gateletšago monagano. 

 Kalafo 
Dinyakišišo tša bjale di lebeletše kudu go kwešiša ditsela tša kgateletšego ka go CAD le go kopanya bophelo bjo bobotse bja monagano, kalafo ya boitshwaro le tlhokomelo ya ka mehla ya tša pelo go kaonafatša dipoelo tša balwetši. 

 Ditšhupetšo